fr is fr is pt fr sv cs is en id is fr is is is is is is is is is is is is km is cs lt is is is is is is is is is is is is is en sv is is is is is is is is is is is is is is cs lt is is is is is is is is is fr fr fr is is is is is is is cs lt is is is is is fr is is is is is is is is is is is en
Félag frönskukennara á ÍslandiL'Association des Professeurs de Français en Islande - Heim
-nálægt 300 milljónir einstaklinga nota frönsku í daglegum samskiptum um allan heim.
-franskan er töluð í öllum heimsálfum og getur verið lykill að ævintýralegum upplifunum.
-franskan er mikilvægt samskiptamál hjá mörgum alþjóðastofnunum.
-franskan er annað mest kennda tungumál í heiminum.
-franskan opnar dyr að háskólum víða um heim og margir þeirra eru ókeypis.
-kunnátta í frönsku auðveldar þér að komast í alþjóðleg hjálparstörf.
-stór hluti ferðamanna sem koma til Íslands eru frönskumælandi og kunnátta í frönsku getur auðveldað þér að fá vinnu við ferðaþjónustu á Íslandi og víðar.
Aðalfundur 2018 verður haldinn 9. mars kl. 17.00 í Kennarahúsinu við Laufásveg
Aðalfundur félagsins 2018 verður haldinn föstudaginn 9. mars kl. 17.00 í kjallara Kennarahússins við Laufásveg.
4. Þóknun til stjórnarliða?
5. Kosning stjórnar og annarra fulltrúa (STÍL, Málfríður)
6. Örstuttar umræður um helstu atburði framundan: keppni frönskunema og sumarnámskeið
7. Önnur mál (meðal annars: Stutt kynning á norsku spili til eflingar frönskuáhuga ungmenna: "Jeu de la Francophonie").
Að loknum fundi verða léttar veitingar. Félagsmenn eru hvattir til að koma með hressingu úr eigin smiðju, en félagið mun einnig leggja til veitingar.
Síðasti félagsfundur skólaársins verður 12. maí 2017 kl. 16.30 í húsakynnum Alliance Française.
Síðasti félagsfundur skólaársins verður haldinn í húsakynnum AF föstudaginn 12. maí kl. 16.30.
1. Kynning á leiklistarnámskeiði. Guðrún Kristinsdóttir kynnir hugmynd að franskri leiklistarsmiðju fyrir fullorðna.
2. Sólveig Simha sýnir okkur hvernig hún notar Quizlet-forritið með nemendum sínum.
3. Kennslubækur. Nýlegar og nýjar kennslubækur skoðaðar.
Frönskukeppnin 2017 - úrslit
Vinningshafar í Frönskukeppninni 2017
Frönskukeppnin 2017 fór fram laugardaginn 25. mars síðastliðinn. Í fyrsta skipti í ár tóku grunnskólanemendur nú einnig þátt og var keppnin því tvíþætt. Alls þrettán grunnskólanemendur úr tveimur skólum tóku þátt og alls tíu framhaldsskólanemendur frá sex skólum. Þema keppninnar var "Les arts et le français". Í dómnefndinni sátu Gaëlle Hourriez-Bolatre frá Franska sendiráðinu, Jean-François Rochard frá AF og Gérard Lemarquis frá FFÍ. Sendiherra Frakklands á Íslandi, hr. Philippe O'Quin, afhenti verðlaunin í keppnislok.
Í fyrsta sæti var Þórunn Anna Guðmundsdóttir úr Háaleitisskóla, í öðru sæti Teresa Frigge úr Landakotsskóla og í 3. sæti Jóhanna Vigdís Guðjónsdóttir, einnig úr Landakotsskóla. Sérstök verðlaun dómnefndar fékk Soffía Guðlaugardóttir úr Háaleitisskóla.
Í fyrsta sæti var Katrín María Timonen úr Verzlunarskóla Íslands, í öðru sæti Sólrún Embla Þórðardóttir úr Kvennaskólanum í Reykjavík og í þriðja sæti Guðrún Herdís Arnarsdóttir, einnig úr Kvennaskólanum. Sérstök verðlaun dómnefndar hlaut Unnur Hlíf Rúnarsdóttir úr Fjölbrautaskólanum í Garðabæ.
Fyrstu verðlaun voru flugmiði til Frakklands.
Hér á heimasíðunni undir flipanum frönskukeppnin má sjá tengla inn á vinningsmyndböndin 2017.
Vika franskrar tungu og frönskukeppnin 2017
Frönskukeppni grunn- og framhaldsskóla 2017 verður haldin laugardaginn 25. mars, kl. 14.00 í húsakynnum Alliance Française, Tryggvagötu 8. Keppnin er haldin í samvinnu Félags frönskukennara á íslandi, Sendiráðs Frakklands á Íslandi og Alliance Française á Íslandi og er liður í viku franskrar tungu sem stendur yfir 18-26. mars. Keppnin er tvískipt, í keppni grunn- og framhaldsskólanema og þemað í ár er "Les arts et le français".
Aðalfundur félagsins 2017 haldinn 10. mars næstkomandi í Kennarahúsinu við Laufásveg
Aðalfundur Félags frönskukennara verður haldinn föstudaginn 10. mars kl. 17 í kjallara Kennarahússins við Laufásveg.
4. Þóknun til stjórnarliða, tilhögun lögð fyrir fundinn
6. Örstuttar umræður um helstu atburði framundan, s.s. keppni frönskunema og sumarnámskeið
7. Fráfarandi kennurum þökkuð dygg störf í þágu félagsins og framgangs frönskunnar á Íslandi, Gérard Lemarquis ávarpar fundinn af því tilefni
Að loknum fundi verða léttar veitingar. Fólk hvatt til að koma með veitingar en stjórnin mun einnig leggja sitt af mörkum.
Fræðsludagur fyrir félaga FFÍ í Alliance Française laugardaginn 21. janúar kl. 10.00
Fræðsludagur verður í Alliance Française næstkomandi laugardag 21. janúar þar sem Jean-François Rochard framkvæmdastjóri Alliance française mun halda fyrirlestur fyrir félagsmenn.  Hefst dagskráin kl. 10 og er eftirfarandi (með fyrirvara um smávægilegar breytingar):
De 10h à 12h : Les principaux enjeux des élections présidentielles de 2017 : partis, programmes, candidats, polémiques. Exposé + discussion
De 13h à 15h : Sécurité, insécurité, liberté : les conséquences politiques et sociales du terrorisme. Exposé + discussion
Fræðsludagurinn er félögum að kostnaðarlausu og eru allir hvattir til að mæta og setja sig betur inn í þessi hitamál í Frakklandi.
Félagsfundur föstudaginn 9. desember 2016 kl. 17.00 í Kennarahúsinu við Laufásveg
Stjórnin boðar til félagsfundar  föstudaginn 9. desember kl. 17 í Kennarahúsinu við Laufásveg. Aðalefni fundarins verða umræður um sumarnámskeið næsta árs en einnig frönskukeppni framhaldsskólanema og vika franskrar tungu ásamt öðrum málum.
Vonandi sjá sem flestir sér fært að líta upp úr kennslu- og prófaönnum og eiga notalega stund saman í Kennarahúsinu við Laufásveg.
Aðalfundur Félags frönskukennara föstudaginn 1. apríl 2017
Aðalfundur félagsins verður haldinn í Kennarahúsinu við Laufásveg föstudaginn 1. apríl kl. 17.00.
Að loknum fundi verða léttar veitingar og eru félagsmenn hvattir til að koma með veitingar úr eigin smiðju.
Frönskukeppni framhaldsskólanema 2016 laugardaginn 12. mars.
Frönskukeppni framhaldsskólanema fer fram í húsakynnum Alliance Française við Tryggvagötu laugardaginn 12. mars kl. 13.00. Sýnd verða myndböndin sem keppendurnir hafa sent inn. Allt áhugafólk um frönsku og frönskukennslu er boðið velkomið.
Vinnu- og félagsfundur 29. janúar 2016 - Aðalfundur 1. apríl
Föstudaginn 29. janúar næstkomandi boðar stjórn Félags frönskukennara til vinnu- og félagsfundar í húsakynnum Alliance Française. Vinnufundurinn hefst kl. 14.30 og mun hann fara í að leggja lokahönd á módelprófið. Almennur félagsfundur hefst síðan kl. 17.00. Boðið verður upp á veitingar milli funda þannig að allir ættu að geta gert sér þær að góðu hvort sem fólk kemst á báða fundina eða einungis á annan fundinn. Aðalfundur félagsins verður haldinn 1. apríl næstkomandi. Dagskrá verður auglýst nánar síðar.
Ný íslensk-frönsk orðabók verður að veruleika
Nú á haustdögum varð það ljóst að fengist hefur fjármagn til þess að klára þá vinnu sem hafin var við gerð íslensk-franskrar orðabókar. Mikill fengur verður að þessari nýju rafrænu orðabók fyrir frönskukennsluna á Íslandi og að sjálfsögðu fyrir franska íslenskunemendur og allt áhugafólk um þessi tvö tungumál. Gert er ráð fyrir að opna orðabókina í október 2018. Sjá nánar hér:
Frétt á vef Árnastofnunar
Tilkynning um stofnun Félags frönskukennara frá 1974
Á vordögum 2014 varð Félag frönskukennara á Íslandi 40 ára.  Til þess að fagna þessum merku tímamótum stóð félagið fyrir komu franska málvísindamanns Louis-Jean Calvet til landsins í samvinnu við Alliance Française í Reykjavík.  Þann 21. mars hélt þessi virti fræðimaður opinn fyrirlestur í Háskóla Íslands sem bar yfirskriftina „La mondialisation et les langues“.  Húsfyllir var á fyrirlestrinum og var gerður góður rómur að honum.  Víst er að koma Calvets til landsins var mikill fengur fyrir allt áhugafólk um tungumál og málvisindi.  Að kvöldi 21. mars var svo haldinn hátíðarkvöldverður í húsakynnum Alliance Française þar sem m.a. voru viðstödd heiðursfélaginn Vigdís Finnbogadóttir, hr. Calvet og sendiherrahjónin hr. og frú Bouteiller. Kvöldið þótti heppnast afar vel; ræður voru haldnar, gestir nutu góðs matar og ýmsir félagar stóðu fyrir skemmtiatriðum.  Hægt er að skoða myndir frá afmælisfögnuðinum undir liðnum Myndir.
Proudly powered by Weebly